קליבר

המונח קליבר מציין את הקוטר הפנימי של צינור או הקוטר החיצוני של תיל, מוט וגופים גליליים אחרים.
המילה נגזרה מהמילה הערבית "קאליב" - תבנית.

המונח נפוץ בעיקר בהקשר של כלי ירייה, אך נעשה בו שימוש גם בתחומים אחרים.

 כלי ירייה 
בכלי ירייה, הקליבר הוא הקוטר הפנימי של הקנה. בקנה מחורק נמדד הקוטר בנקודה הרחבה ביותר. הקליבר של כלי ירייה מתוצרת בריטניה וארצות הברית מצוין באינצ'ים, ובמרבית המדינות האחרות - במילימטרים.
שמאל|ממוזער|מדידת אורך קנה בקליבר

הקליבר משמש גם כיחידת מידה לאורך קנים (בעיקר בתותחים). במקרים אלו, יחולק אורך הקנה בקוטרו. למשל, קנה שאורכו 800 אינץ' וקוטרו 16 אינץ', יסומן כקליבר 50/ "16, קרי קוטר "16 ואורך "800 = 50 * "16. לעיתים מצוין האורך באמצעות האות "L": למשל, תותח 75mm/L48 הוא תותח בקוטר 75 מילימטר ובאורך 3,600 מילימטר.

בנוגע לנשק קל, המונח "קליבר" מתייחס גם לסוג הכדור, Cartridge, ולא רק לקוטר הרובה. כך למשל כדור 7.62 מ"מ נאט"ו וכדור 0.30 קרבין שניהם בקוטר  אך מדובר בתחמושת שונה, ולכן הם דורשים קנה ומכלולים שונים.

שיטת הסימון

ישנן שלוש שיטות לסימון קליברים של כלי ירייה. השתיים הנפוצות מבניהן הן:

השיטה האירופאית - ציון הקליבר במילימטרים:
בשיטה האירופאית יצוין ראשית קוטר הקנה (ולא הקליע, כפי שמקובל לחשוב; רובה M16 מוגדר כ-5.56 מ"מ אבל זהו קוטר הקנה, בעוד קוטרו של הקליע הוא 5.70 מ"מ, והוא נדחס אל הקנה מעצמת הדחף שיוצרים הגזים תוצרי שריפת חומר הנפץ). אחריו יופיע אורך התרמיל. למשל:
5.56x45 מ"מ נאט"ו. כלומר - קנה בקוטר 5.56 מ"מ, ותרמיל באורך 45 מ"מ.

השיטה האמריקאית - ציון הקליבר באינץ'.
בשיטה האמריקאית כלל לא יצוין התרמיל, וקוטר הקנה יוצג באינץ', למשל:
, כלומר - קנה בקוטר .

כך ניתן, למשל, להתקל בשני הסימונים  ו-7.62x51 מ"מ נאט"ו, כאשר בעצם מדובר באותו כדור (גרסה אזרחית וגרסה צבאית).

כמו כן קיימת שיטה שלישית, בריטית.

 מדידת הקליבר של רובה Shotgun 

רובה Shotgun (נקרא בעברית פעמים רבות גם "רובה ציד") הוא רובה חלק-קדח היורה תחמושת שונה מרובים מחורקי-קדח. את קוטר הקנה (gauge) מודדים ביחידת ה-gauge. יחידה זו מודדת את קוטר הקדח (החלק הפנימי של הקנה) לפי המשקל של כדור עופרת שקוטרו כקוטר הקנה. משקלו של כדור עופרת של 2 gauge חצי פאונד, ואילו משקלו של כדור של 10 gauge הוא עשירית פאונד, וקטן יותר. רובה שהקליבר שלו הוא 2 gauge הוא כזה שכדור עופרת שקוטרה כקוטר קנהו הוא חצי פאונד, ואילו רובה שהקליבר שלו הוא 10 gauge הוא כזה שכדור עופרת שקוטרה כקוטר קנהו הוא עשירית פאונד. לכן, הרובה בקליבר 2 gauge בעל קנה עבה ורחב יותר מאשר רובה בקליבר 10 gauge. ההמרה מ-gauge למילימטרים היא מהצורה  כאשר c הוא קבוע מספרי שכולל יחידות,  הוא קוטר הרובה במילימטרים ו-n הוא מספר ה-gauge. בדרך כלל, ככל שהקליבר גדול יותר, עוצמת הירייה גדולה יותר.

קליברים נפוצים לנשק קל
 5.56x45 מ"מ נאט"ו - זהו הקליבר התקני של תחמושת לרובי סער בברית נאט"ו. זה הקליבר של רובי סער דוגמת סדרת ה-M-16. יעיל לטווחים של עד 500 מטר.
 0.22 אינץ' (5.59 מ"מ) - קליבר הבא לשימוש באקדחים קטניים אשר פחות משמשים להגנה עצמית (לרוב צייד של חיות קטנות או הכשרת יורים חדשים), ברובה הרוגר 10/22, ועוד.
 7.62x51 מ"מ נאט"ו - הקליבר התקני של תחמושת ברית נאט"ו לרובי צלפים (דוגמת הרמינגטון M-24) ומקלעים (דוגמת ה-FN MAG 58). בעבר שימש גם כתחמושת התקנית לרובי הקרב של ברית נאט"ו (עד למעבר ל-5.56 מ"מ). זהו הקליבר של רובה M-14. יעיל לטווחים של עד 800 מטר.
 7.62x39 מ"מ, קליבר "מזרחי" (משויך בעיקר למדינות ברית ורשה) - בו עושים שימוש הדגמים המוקדמים של רובה הקלשניקוב, יעיל עד לטווחים של כ-300 מטר.
 5.45x39 מ"מ נחשב כקליבר "מזרחי" אף הוא, ובו עושים שימוש חלק מהדגמים המאוחרים של רובה הקלשניקוב.
 0.338 לפואה מגנום (8.58x70 מ"מ לפואה מגנום) - קליע בקוטר 8.58 מ"מ או 8.6 מ"מ. הקליבר של רובי צלפים לטווחים ארוכים, ויעיל גם בטווחים של 1,200–1,500 מטרים.
 0.338 נורמה מגנום (8.6x63 מ"מ נורמה מגנום) – קליע בקוטר 8.6 מ"מ. הקליבר של רובי צלפים לטווחים ארוכים, כמו הבארט MRAD, ויעיל גם בטווחים של 1,700–2,000 מטרים.
 300 PRC – קליע בקוטר 7.62 מ"מ, תחמושת צליפה לטווחים ארוכים של למעלה מ-2,000 יארד שיעיל גם מעבר ל-2,000 מטר (2 ק"מ).
 7.92 מ"מ - הקליבר של כלי נשק גרמניים עד לשנת 1945.
 9x19 מ"מ פרבלום - קליבר של אקדחים ותת-מקלעים שונים. נפוצות גם גרסאות 9 מ"מ באורכי תרמיל 17 (מכונה "9 קצר"), 18 ("9 מאקארוב) ו-21 (ייצור מיוחד על ידי ישראל המיוצא לשווקים במדינות בהן החוק אוסר על אזרחים שימוש בכלי נשק בעלי קליבר "צבאי", דוגמת האחרונים, לדוגמה באיטליה).
 12.7 מ"מ נאט"ו הידוע כ- - זהו הקליבר של מקלע כבד בראונינג מדגם M2 ומספר רובי צלפים כבדים, בהם הבארט M82A1. יעיל עד לטווחים של 1,500–2,000 מטר.
 ‎.30-06 ספרינגפילד - קליבר של כלי נשק אמריקניים, היה בשימוש מסוף מלחמת העולם הראשונה ועד לשנות ה-60 של המאה ה-20. עדיין משמש לשימושים אזרחיים (ציד). דוגמאות לכלי נשק שהשתמשו בקליבר זה: רובה M1 גאראנד, רובה אוטומטי בראונינג.
 0.300 בלקאאוט (0.300 BLK) - כדור בקוטר 7.62x35 מ"מ שפותח במקור לשימוש כוחות מיוחדים כדי להחליף את השימוש בתת-מקלע בקליבר 9 מ"מ ששומש בעיקר ללוחמה בשטח בנוי ולעבודה עם מעמעם (משתיק קול). מיועד לשימוש יעיל עם אורך קנה קצר וקליע תת-קולי על מנת לקבל רעש מאוד נמוך בשימוש מעמעם ובמידת הצורך לעבור לתחמושת על קולית לעוצמת אש גבוהה וטווח משמעותי.

קליברים נפוצים לנשק כבד ותותחים

 20 מ"מ – קליבר של תותח אוטומטי ובפרט תותח נ"מ. הקליבר של ה-M61A1 וולקן.
 30 מ"מ – קליבר של תותח אוטומטי, ובפרט תותח קל נגד רק"מ ותותח נ"מ מסוג גאטלינג.
 76 מ"מ – קליבר לתותח טנק קל וגם של תותח ימי כגון תותח אוטו מלרה 76 מ"מ
 105 מ"מ – קליבר של תותח טנק של נאט"ו בתקופת המלחמה הקרה, מוחלף בהדרגה בתותחי 120 מ"מ.
 120 מ"מ – קליבר של תותח טנק מודרני של נאט"ו, נפוץ בעיקר בטנקי מערכה.
 125 מ"מ – קליבר של תותח טנק מזרחי.
 155 מ"מ – קליבר נפוץ של תותח הוביצר מודרני, דוגמת תותח מתנייע M109.
 175 מ"מ ו-203 מ"מ – קליבר של תותחי הוביצר כבדים יותר, כגון תותח מתנייע M107 ותותח מתנייע M110.

 שימושים אחרים 
 באדריכלות - משמש המונח קליבר לציון קוטרם של עמודים.
 בימאות - הקליבר של שרשרת הוא הקוטר של המתכת ממנה כופפו החוליות.
 בחקלאות - ישנם מספר מוצרים שקוטרם מצוין בקליבר כגון זיתים, אפונה וביצים.
 מכשיר למדידת קוטר ומרחק המכונה בעברית קליבר (תרגום רשמי: מד זחיח), שיבוש של המונח האנגלי Calipers.

 ראו גם 
 קנה (נשק)
 כדור (תחמושת)
 פגז

קישורים חיצוניים


קטגוריה:כלי ירייה - מבנה ופעולה